《三部乐 其三》
宋代·杨泽民

寂寞春残花谢后。落絮轻盈，点点穿风牖。浓绿阴中人卖酒。

凉生午扇都停手。

叶密啼莺飞不透。要咏清姿，除是凭才秀。往日周郎为唱首。

今将高韵重翻旧。

作者简介：南宋乐安人。著有《和清真词》，时人合周邦彦、方千里词刻之，号三英集。作品有《瑞龙吟》、《琐窗寒》、《风流子 》、《渡江云》、《应天长 》、《荔枝香》、《还京乐》、《扫花游》、《玲珑四犯 》、《解连环》等。